**Citatark til karakterstik af fortælleren i Sildig opvaagnen**

Brug de nedenstående citater til at give en karakterstik af fortælleren. Inddrag gerne andre citater fra novellen.

* Hvad i hiin Tidspunct sneg sig skummelt omkring, som blot mundtligt Rygte, kan gjerne nu betroes til Papiret, med Udeladelse af de Paagjældendes Navne; thi af disse ere endnu kun ilive tre af Dr. L\*s Børn, som tilmed boe i Udlandet, og hans Enke, - Hovedpersonen i denne Tragoedie. (s. 158, l. 56-63)
* Da jeg takkede af, og maaskee med nogen Varme kyste hendes Haand, modtog og besvarede jeg det andet Tryk. Jeg kan forsikkre, at hverken mit Hjerte eller min Sandselighed kom herved i mindste Bevægelse; kun min Forfængelighed fandt sig behagelig smiggret. (s. 158-159, l. 121-127)
* Dog det var første og sidste Gang jeg mærkede noget Mistænkeligt hos Jfr. W\*, og da jeg var Vidne til hendes tugtige og sædelige Væsen og Opførsel, baade som Pige og som Kone, begyndte jeg at troe, at jeg havde taget fejl baade af Haandtrykkenes Mening, og den, der muligen ej engang vidste at hun gav dem (side 159, l. 147-155)
* Mit jevne Humør, min naturlige Sathed, som ved min Stands Værdighed fik end fastere Holdning, maatte da have forbundet mig med Frue L\* (s. 161, l. 368-372)
* Jeg drog Doctoren med mig hen til Vinduet; jeg vilde forhindre ham fra at høre og lægge Mærke til mere (s. 165, l. 712-714).
* Han saae eftertænksom paa mig; men svarede ikke. I hans Øjekast laae Noget, som kunde udtydes: ”Du mener ikke det, Du siger.” (s. 166, l. 743-746).
* ”De mister en Kone, som De elsker – en uværdig, foragtelig Skabning; men har De ikke endnu deres Børn?” (s.169, l. 1024-1027)
* Men udvaaget, som jeg var, sov jeg over mig, og ingen af Mine nænnede at forstyrre denne Hvile. Jeg vækkedes ved det Skrækkens Bud, at Doctor L\* havde skudt sig (s. 171, l. 1218-1222).